
 30.8.2021
 BG
 Официален вестник на Европейския съюз
 L 304/21
 РЕГЛАМЕНТ ЗА ИЗПЪЛНЕНИЕ (ЕС) 2021/1414 НА КОМИСИЯТА
 от 27 август 2021 година
 за поправка на Регламент за изпълнение (ЕС) 2021/422 на Комисията от за разрешаване за препарат от Enterococcus faecium DSM 7134 като фуражна добавка за кокошки носачки (притежател на разрешителното Lactosan GmbH & Co KG)
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
 като има предвид, че:
 (1)
 Използването на препарата от Enterococcus faecium DSM 7134 като фуражна добавка беше разрешено за кокошки носачки с Регламент за изпълнение (ЕС) 2021/422 на Комисията (2) за период от 10 години.
 (2)
 В приложението към Регламент за изпълнение (ЕС) 2021/422 бе въведен грешен идентификационен номер на добавката в колоната „Идентификационен номер на добавката“
 (3)
 В становището си от 30 септември 2020 г. (3) Европейският орган за безопасност на храните („Органът“) заключи, че добавката може да се дава с водата за пиене при условия на употреба, предмет на оценката на безопасността и ефикасността. Спецификацията, произтичаща от това заключение, не беше включена в колоната „Други разпоредби“ на приложението към Регламент за изпълнение (ЕС) 2021/422 и поради това следва да бъде добавена в нея от съображения за правна сигурност.
 (4)
 В становището си Органът също така посочи, че добавката няма дразнещо действие върху кожата или очите, но че може да бъде кожен или респираторен сенсибилизатор. В приложението към Регламент за изпълнение (ЕС) 2021/422 в колона „Други разпоредби“ погрешно се посочва използването на предпазна дихателна маска, очила и ръкавици като лични предпазни средства, а вместо това следва да се посочва използването на дихателна защита и защита на кожата, за да се вземе предвид по подходящ начин становището на Органа относно безопасността на ползвателите.
 (5)
 В приложението към Регламент за изпълнение (ЕС) 2021/422 е допусната незначителна техническа грешка по отношение на името на притежателя на разрешението.
 (6)
 Поради това Регламент за изпълнение (ЕС) 2021/422 следва да бъде съответно поправен. За по-голяма яснота е целесъобразно цялото приложение към посочения регламент за изпълнение да бъде заменено с поправената му версия.
 (7)
 За да се даде възможност на стопанските субекти в сектора на фуражите да адаптират етикетирането на добавката и на съдържащите я фуражи към коригираните условия на разрешението, следва да се предвиди преходен период по отношение на пускането на пазара на тези продукти.
 (8)
 За да се запазят оправданите правни очаквания на заинтересованите страни по отношение на условията за разрешаване на добавката, настоящият регламент следва да влезе в сила по спешност.
 (9)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Приложението към Регламент за изпълнение (ЕС) 2021/422 се заменя с приложението към настоящия регламент.
 Член 2
 1. Посоченият в приложението препарат и съдържащите го премикси, които са произведени и етикетирани